Diari Oficial de la Generalitat Valenciana


Sumari del DOGV 8932, del 22-10-2020 (2020/8643)

ACORD de 16 d'octubre de 2020, del Consell, pel qual s'autoritza una transferència de crèdit del capítol 1 del programa 612.60, Despeses Diverses, de la secció 20, al capítol 4 del programa 322.50, Labora Servei Valencià d'Ocupació i Formació, per import de 3.024.655,00 euros, així com la corresponent modificació del pressupost de Labora Servei Valencià d'Ocupació i Formació. (Exp. 87.636.11-780 LS Part).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8932

Data del DOGV
:   22-10-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/8643


Data del document
:   16-10-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Acord

Descriptors 

:   * Conselleria d'Economia Sostenible, Sectors Productius, Comerç i Treball

ACORD de 16 d'octubre de 2020, del Consell, pel qual s'autoritza una transferència de crèdit del capítol 1 del programa 612.60, Despeses Diverses, de la secció 20, al capítol 4 del programa 322.50, Labora Servei Valencià d'Ocupació i Formació, per import de 3.024.655,00 euros, així com la corresponent modificació del pressupost de Labora Servei Valencià d'Ocupació i Formació. (Exp. 47.799.68-505 BV Part). [2020/8643]  
  
  
  
Com a conseqüència de la Sentència núm. 803/2015, de 21 de desembre, del Tribunal Superior de Justícia de la Comunitat Valenciana, confirmada per la Sentència del Tribunal Suprem 402/2017, de 8 de març, així com les posteriors sentències fermes del TSJ de la Comunitat Valenciana 175/2017 i 213/2017, s'aprova el Decret 211/2018, de 23 de novembre, del Consell, pel qual es regula el sistema de carrera professional horitzontal i l'avaluació de l'acompliment, del personal funcionari de l'Administració de la Generalitat, per a complir l'execució d'aquestes.  
A través d'aquest decret s'habilita la possibilitat que el personal funcionari interí, quan haja superat els cinc anys d'antiguitat, puga, complint els mateixos requisits que s'estableixen per al personal funcionari de carrera, sol·licitar i veure reconegut el seu dret a percebre un complement de carrera, retrotraient els efectes d'aquesta possibilitat al moment en què la mateixa es va materialitzar per al referit personal funcionari de carrera, amb els consegüents efectes econòmics que això comporta.  
  
D'acord amb el que s'estableix en el Decret 211/2018, la valoració específica del sistema de carrera professional i l'avaluació de l'acompliment del personal funcionari de l'Administració de la Generalitat es retrotrau a 2015, i per tant els efectes econòmics reconeguts s'inicien en aquest any, amb els consegüents pagaments en conceptes d'endarreriments. En conseqüència, el 26.06.2020 es va aprovar l'Acord del Consell, d'autorització de transferències de crèdit entre programes i seccions per a l'aplicació d'aquest decret, per import de 21.355.228,00 ?.  
  
Partint de la informació de reconeixement individualitzat realitzat per la Direcció General de Funció Pública, d'acord amb el que s'estableix en el Decret 211/2018, una vegada efectuats els pagaments corresponents a la majoria dels treballadors per aquest concepte en els mesos de juliol i setembre, s'ha advertit que han quedat determinades quanties pendents de percebre en concepte d'endarreriments als treballadors, per la qual cosa s'ha procedit en aquest mes d'octubre a realitzar un procés addicional per a completar el pagament dels diferents conceptes que havien quedat pendents.  
Pel que fa a la repercussió del decret i sentències esmentats en el pressupost de LABORA-SERVEF, s'han analitzat les disponibilitats de crèdit existents en l'entitat i s'ha advertit la necessitat d'incrementar els crèdits destinats a aquest fi, per import de 3.024.655,00 ?. A aquest efecte, cal incrementar la dotació de la línia de transferència corrent X4437 «Finançament operacions corrents de LABORA», del programa 322.50, «Labora Servei Valencià d'Ocupació i Formació», mitjançant la transferència de disponibilitats existents en el capítol 1 del programa 612.60, «Despeses diverses», amb la finalitat d'incrementar per l'import esmentat el capítol 1 de l'organisme Labora- Servei Valencià d'Ocupació i Formació.  
En conseqüència i en virtut del que es disposa en els articles 21, 23 i 26 de la Llei 10/2019, de 27 de desembre, de pressupostos de la Generalitat per a l'exercici 2020, d'acord amb l'article 28.c de la Llei 5/1983, de 30 de desembre, de la Generalitat del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 16 d'octubre de 2020,  
  
Acorda  
  
Primer  
Autoritzar una minoració de crèdit en l'aplicació 94.13.99.929.83.1, per import de 3.024.655,00 ?.  
Segon  
Autoritzar un increment de crèdit en l'aplicació 94.94.54.195.12.5 per import de 3.024.655,00 ?, destinat a incrementar, en l'annex de transferències corrents del programa 322.50, «Labora Servei Valencià d'Ocupació i Formació», la dotació de la línia X4437, segons el detall següent:  
Tercer  
Com a conseqüència de les modificacions autoritzades en la línia X4437, es modifica el pressupost de LABORA Servei Valencià d'Ocupació i Formació, d'acord amb el detall següent:  
a) Incrementar el pressupost d'ingressos, en l'aplicació pressupostària 66.90.97.472.11, per import de 3.024.655,00 ?.  
b) Incrementar el pressupost de despeses, en les aplicacions pressupostàries i pels següents imports:  
  
Aplicació Import  
77.05.22.609.71.3 556.950,00  
57.45.27.689.32.3 398.830,00  
79.11.60.083.13.2 1.970.735,00  
18.27.25.470.51.7 98.140,00  
Total 3.024.655,00  
  
  
  
València, 16 d'octubre de 2020.  
  
La consellera secretària,  
MÓNICA OLTRA JARQUE